KOMMISSIONENS FORORDNING (EF) Nr. 479/1999 af 4. marts 1999 om ophævelse af visse forordninger om mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, artikel 7, stk. 5, artikel 10, stk. 3, og artikel 12, stk. 3, og

ud fra følgende betragtninger:

Flere retsakter for mælk og mejeriprodukter er blevet overflødige, fordi grundbestemmelserne er blevet ændret, fordi de forhold, som retsakterne blev gennemført for, er blevet afgjort, og fordi der er sket store ændringer på markederne; af hensyn til klarheden og retssikkerheden, og for at forenkle bestemmelserne, bør de pågældende retsakter ophæves formelt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

De i bilaget anførte forordninger ophæves.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. marts 1999.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

BILAG

- Kommissionens forordning (EØF) nr. 1282/72 af 21. juni 1972 om salg af smør til nedsatte priser til hæren og til dermed ligestillede enheder (EFT L 142 af 22. 6. 1972, s. 14), senest ændret ved forordning (EØF) nr. 342/89 (EFT L 39 af 11. 2. 1989, s. 19).

- Kommissionens forordning (EØF) nr. 1717/72 af 8. august 1972 om salg af smør til nedsat pris til institutioner eller samfund, der ikke arbejder med gevinst for øje (EFT L 181 af 9. 8. 1972, s. 11), senest ændret ved forordning (EØF) nr. 3812/85 (EFT L 368 af 31. 12. 1985, s. 3).

- Kommissionens forordning (EØF) nr. 368/77 af 23. februar 1977 om salg ved licitation af skummetmælkspulver til svine- og fjerkræfoder (EFT L 52 af 24. 2. 1977, s. 19), senest ændret ved forordning (EF) nr. 1802/95 (EFT L 174 af 26. 7. 1995, s. 27).

- Kommissionens forordning (EØF) nr. 443/77 af 2. marts 1977 om salg til fastsat pris af skummetmælkspulver til svine- og fjerkræfoder og om ændring af forordning (EØF) nr. 1687/76 og (EØF) nr. 368/77 (EFT L 58 af 3. 3. 1977, s. 16), senest ændret ved forordning (EF) nr. 1802/95.

- Kommissionens forordning (EØF) nr. 1844/77 af 10. august 1977 om ydelse ved licitation af en særlig støtte til skummetmælkspulver bestemt til foder til andre dyr end unge kalve (EFT L 205 af 11. 8. 1977, s. 11), senest ændret ved forordning (EF) nr. 1756/93 (EFT L 161 af 2. 7. 1993, s. 48).

- Kommissionens forordning (EØF) nr. 2793/77 af 15. december 1977 om gennemførelsesbestemmelser for en særstøtte til skummetmælk, der skal anvendes som foder til husdyr, undtagen unge kalve (EFT L 321 af 16. 12. 1977, s. 30), ophævet ved forordning (EØF) nr. 3715/87 (EFT L 349 af 12. 12. 1987, s. 19).

- Kommissionens forordning (EØF) nr. 2770/79 af 10. december 1979 om salg af skummetmælkspulver til kalvefoder og om ændring af forordning (EØF) nr. 1687/76 (EFT L 315 af 11. 12. 1979, s. 11), senest ændret ved forordning (EF) nr. 1802/95.

- Kommissionens forordning (EØF) nr. 2192/81 af 31. juli 1981 om støtte til smør, som købes af væbnede styrker og dermed ligestillede enheder i medlemsstaterne (EFT L 213 af 1. 8. 1981, s. 24), senest ændret ved forordning (EØF) nr. 1756/93.

- Kommissionens forordning (EØF) nr. 2268/84 af 31. juli 1984 om særligt salg af interventionssmør med henblik på eksport til visse lande og om ændring af forordning (EØF) nr. 1687/76 (EFT L 208 af 3. 8. 1984, s. 35), suspenderet ved forordning (EØF) nr. 1645/85 (EFT L 159 af 19. 6. 1985, s. 5).

- Kommissionens forordning (EØF) nr. 2409/86 af 30. juli 1986 om salg af interventionssmør til iblanding i foderblandinger (EFT L 208 af 31. 7. 1986, s. 29), senest ændret ved forordning (EØF) nr. 1756/93.

- Kommissionens forordning (EØF) nr. 2020/88 af 7. juli 1988 om mulighed for tilslagsmodtagere for levering af EF-fødevarehjælp til at købe skummetmælkspulver hos interventionsorganerne og om undtagelse fra forordning (EØF) nr. 2213/76 (EFT L 177 af 8. 7. 1988, s. 37), ophævet ved forordning (EØF) nr. 2585/88 (EFT L 230 af 19. 8. 1988, s. 22).

- Kommissionens forordning (EØF) nr. 1735/89 af 19. juni 1989 om tilbagebetaling, ved udførsel, af støtte til skummetmælkspulver til foderbrug og skummetmælk, der forarbejdes til foderblandinger (EFT L 171 af 20. 6. 1989, s. 23), suspenderet ved forordning (EØF) nr. 2601/90 (EFT L 245 af 8. 9. 1990, s. 11).